|  |  |  |  |
| --- | --- | --- | --- |
| Тема | | [гъ] ,[г]авазлары һәм Г,г хәрефләре. | |
| Дәреснең максатлары  Бурычлар | | -укучыларны [гъ] ,[г]авазлары белән таныштыру,бердәрәҗәле сүз модельләре нигезендә ,бу авазларны дөрес әйтергә өйрәтү;  - икедәрәҗәле сүз модельләре нигезендә, сүзнең аваз формасын хәреф формасына үзгәртү;  -уку хезмәте культурасы тәрбияләү;  - [ гъ ] [г ] хәрефләре белән таныштыру ;  -фонематик ишетү һәм авазны дөрес әйтү культурасын үстерү; | |
| Планлаштырылган нәтиҗә | | Укыганда [гъ] ,[г]авазларының дөрес әйтелешенә һәм кеше исемнәренең баш хәрефтән язылуына төшендерү. | |
| Төп төшенчәләр | | Төшенчәләр:  -сузыклар;  -тартыклар;  -кушылма авазлар. | |
| Предметара бәйләнеш | | Әйләнә-тирә дөнья. | |
| Ресурслар:  -төп  -өстәмә | | -“Әлифба” дәреслеге, 1 сыйныф. И. Х. Мияссарова,  Ф. Ш. Гарифуллина, Р. Р. Шәмсетдинова.  -Методик кулланма “Әлифба”. И. Х. Мияссарова,  Ф. Ш. Гарифуллина, Р.Р. Шәмсетдинова. | |
| Пространствоны оештыру | | Фронталь, парларда, индивидуаль. | |
| **Дәрес этаплары** | **Максат** | **Укытучы эшчәнлеге** | **Укучыларның эшчәнлеге.**  **Планлаштырылган нәтиҗә.**  **Л-шехес буларак**  **Р-көйләгеч**  **П-танып-белү**  **К-коммуникатив** |
| I этап  Оештыру өлеше | Максат: укучыларны уку эшчәнлегенә мотивлаштыру | -Исəнмесез, балалар!  -Хəерле көннəр сезгə!  -Зиһен һəм тел ачкычлары  Телимен һəммəгезгə.  -Рəхмəт!  -Хəерле булсын безнең дəресебез!  -Хəерле булсын безнең һəрбер эшебез!  -Укучылар , бүген көн нинди матур. Күрәм, сезнең кәефләрегез яхшы. Әйдәгез, бер-беребезгә уңышлар телик, елмаешыйк. Кунак апаларны карагыз, аларга да елмаегыз. | Укытучыга игътибар итү |
| II этап  Актуальләш  терү | Укучыларның өйрәнгән хәрефләрне сузык аваз белдерүче, тартык аваз белдерүче хәрефләргә аера белүләрен ныгыту. | 1. –Укучылар хәзер мин сезгә табышмаклар әйтәм. Ә сез җавапларын әйтерсез.   1)Кечкенә генә сары карт,  Кигән туны тугыз кат. (Суган)  2)Исе юк, төсе юк  Аннан башка тормыш юк. (Су).  3) Яңгыр яуса түм-түгәрәк  Канатымны ачамын.  Кояш чыкса тап-тар гына  Фатирыма качамын. (Зонтик).   * Балалар, **суган,су, зонтик** сүзләренең беренче   авазларын әйтеп карыйк әле.  **[с ]** **[з ]** нинди авазлар? ( Саңгырау тартык аваз).  - Димәк , без үткән дәрестә нинди авазлар белән таныштык? Бу авазлар нинди хәрефләр белән билгеләнде? | П  Өйрәнгән хәрефләрне сузык аваз белдерүче, тартык аваз белдерүче хәрефләр дип бүләбез. |
| III этап  Яңа материал өстендә эш. | Максат: Г хәрефен тикшерү;  -нинди аваз белдерә;  -сүзнең кайсы урынында килә ала;  -ничек укыла.  Г хәрефе кергән сүзләр уйлату. | **1.** Шигырь укыла. Тактага гөл рәсеме ябыштырыла.  **Лена Шакирҗанова “Гөлләр”**  Үстерде гөлләр Гөлнара  Шундый матурлар алар.  Урамнан үтүчеләр  Бары да сокланалар.  Гөлнара үстергән гөлләр  Күмелделәр чәчәккә.  Ул аларны бүләк итеп  Алып килде мәктәпкә.  - Укучылар, бу шигырьдә сүз нәрсә турында бара?  - Сез дә әниләрегезгэ гөлләр үстерегә булышасызмы? Гөлләрне яратасызмы?  - Хәзер әйдәгез, гөл сүзенең һәр авазын әйтеп карыйк.  - Бу сүз нинди авазга башлана? Ул безгә танышмы? (Юк, бу аваз безгә таныш түгел).  - Димәк, без бүген нинди яңа аваз белән танышачакбыз?  - Без бүген [ гъ ] [г ] авазы белән танышачакбыз.   1. Әлифбаның 54 битендәге суган, гөл рәсемнәренә һәм алар астындагы бер дәрәҗәле схемаларга карап, һәр сүздәге [ гъ ] [г ] авазларын табу, урыннарын билгеләү.   - Суган рәсеме астындагы аваз схемасында кайсы аваз уртасында нокта булган квадрат белән билгеләнгән? ([ гъ ] авазы)  -Гөл рәсеме астындагы аваз схемасында кайсы аваз уртасында нокта булган квадрат белән билгеләнгән? ([ г ] авазы  - [ г ] авазы сузык авазмы, тартык авазмы?  - Ни өчен тартык аваз дип уйлыйсыз? Ул кайда ясала?  -Чөнки үпкәдән килгән һава агымы тамак төбендә тоткарланып кала. Ул тел артында ясала).  Нәтиҗә: [ гъ ] [г ] авазы - яңгырау тартык аваз.  3.Дәреслектән баганалап бирелгән кушылмаларны укыту.  - 1 баганадагы кушылмаларны ничек укыдык? Ни өчен?  - 2 баганадагы кушылмалар ничек укыла?  4. Физкультминутка  Без әле бераз ардык.  Ял итәргә уйладык.  Башны алга иябез,  Ә аннары - артка  Унга-сулга борабыз.  Аннан карап торабыз.  Иң өсләрен сикертәбез.  Кулларны биетәбез.  Бер алга, бер артка сузып.  Күңелле ял итәбез.      5. Укучылар ,әйдәгез, г хәрефе кергән сүзләр уйлыйк әле. (Гөл, гөмбә, гаилә, дага, дуга, тага, Гөлназ, Галия һ.б.) Г хәрефе сүзнең кайсы урынында килә ала?    6. Дәреслек өстендә эш. ( 54 бит)  Укучылар рәсем астындагы сүзләрне укыйлар.  Аваз-хәреф анализы ясау.  Суган - 5 аваз, 5 хәреф, 2 иҗектән;  Гөл -3 аваз,3 хәреф, 1иҗектән;  Дага - 4 аваз, 4 хәреф, 2 иҗектән;  Гүзәл -5 аваз, 5 хәреф, 2 иҗектән тора. Лилия сүзе нигә баш хәрефеннән язылган?  -Укучылар, г хәрефе ничә аваз белдерә икән?  -1 аваз белдерә. [ гъ ] [г ],    -Хәреф саны белән аваз саны туры киләме?  -Килә, чөнки г хәрефе бер аваз белдерә.  -Укучылар игътибар иттегезме г ны ничә төрле укып була?  -Ике төрле: калын һәм нечкә итеп укып була.  -Ничек белергә аның калын итеп [ гъ ] дип, нечкә итеп [ г] дип укылышын.  7.Фразаны тәмамла уены  га – га – га әти кадак кага.  гә - гә - гә әни яулык тегә (чигә)  ка – ка – ка ярда ята бер бака  кә - кә - кә елга ярлары текә  8. Дәреслекнең 55 битендәге сүзләрне укыйбыз.  Игътибар итегез, кайсы сүзләр калын, кайсылары нечкә укыла.  Баганалап бирелгән сүзләрне уку.  -Укучылар, кайчан г ны калын итеп, кайчан нечкә итеп укыйбыз.?  -Күрше иҗектә калын сузык булса, [гъ] дип, нечкә сузык булса. [г] дип укыла.  9. Дәреслектәге “Яран гөл” текстын уку. Җөмләләрне тыныш билгеләренә карап укырга өйрәтү.  - Өченче җөмләдә сүзләр арасына нәрсә куелган?  (сызык куелган).  - Сызык куелган урынны ничек укырга кирәк?  - Сызык куелган урында тукталып алырга,пауза ясарга кирәк.  - Гөлназ, Галия, Гөлүсә сүзләре арасына нәрсә куелган?(Өтер куелган.)  - Димәк, бу сүзләрне ничек укырга кирәк?(Санаган кебек укырга кирәк).    10. “Идел елгасы” текстын уку. Текст буенча әңгәмә һәм сүзлек эше үткәрелә.  11. Таблицада бирелгән кеше исемнәрен уку. Укыганда [ гъ ] [г ] авазларының дөрес әйтелешенэ һэм кеше исемнәренен баш хәрефтән язылуына игътибар иттерелә. | К-коллектив әңгәмәдә катнашу.  Р-дәреснең максатын кабул итү.  Баш миенә штурм.  П-проблемалы сорауны хәл итүдә катнашу.  Проблема тудыру  К  Укучылар үз фикерләрен әйтәләр. |
| IV этап  Алган белемнәрне ныгыту, гомумиләш-терү.  V этап  Йомгаклау.  Рефлексия.   |  |  |  | | --- | --- | --- | | **.**  **Максат –** дәрестә эшләнгән эшләргә йомгак ясау. | **VII. Итог урока. Рефлексия деятельности.**  -Дәрестә нәрсәләргә өйрәндегез? беләм  Схема буенча сөйләгез: мин истә калдырдым  эшли алдым |  | | Алган белемнәрне ныгыту  Эшләнгән эшләргә йомгак ясау. | 1.Укучылар, нинди таякчык та килгән безгә?  - Тылсымлы таяк. (Сүзләрне уку.) Болар – бер генә авазы белән аерылып торган сүзләр.  - Парлап бирелгән сүзләр кайсы хәрефләре белән генә аерыла? Алар нинди авазларны белдерә?  - Нинди сузык аваз хэрефләре янында г(гэ) хәрефе [ гъ ] авазын белдерә?  2.Газизә сүзе эченә яшеренгән сүзләрне табу.    -Укучылар, сез нинди яңалык алдыгыз?  -Нәрсә ошады?  -Үзегезнең белемне ничек бәялисез?  Дәрестә нәрсәләргә өйрәндегез?      Схема буенча сөйләгез:  беләм  мин истә калдырдым  эшли алдым  Мин сезгә дәрестә актив булганыгыз өчен матур рәсемнәр бүләк итәм | Укылышка, мәгънәдәге аерымлыкка игътибар итү.  Р- бәяләү  Үз-үзен бәяләү. |